Sociedade Esportiva Palmeiras

Sociedade Esportiva Palmeiras on Brasiilia spordiklubi, mille kodulinn on São Paulo. Klubi on eelkõige tuntud oma jalgpallimeeskonna poolest, mis mängib Brasiilia kõrgliigas Campeonato Brasileiro Série A ja São Paulo osariigi meistrivõistlustel Campeonato Paulista. Klubi asutasid 26. augustil 1914 nimega Palestra Italia Itaalia sisserändajad. Praeguse nime sai see 1942. aasta septembris. Palmeiras on 11-kordse Brasiilia meistrina riigi edukaim klubi. Viimati tuldi Brasiilia meistriks 2022. aastal. Neljal korral (aastatel 1998, 2012, 2015, 2020) on tuldud Brasiilia karikavõistluste Copa do Brasil võitjaks. São Paulo osariigi meistriks on see tulnud 25 korral, kuigi 21. sajandil vaid neli korda, 2008., 2020., 2022 ja 2023. aastal. Aastatel 1999, 2020 ja 2021 on võidetud Lõuna-Ameerika klubide meistrivõistlused Copa Libertadores. 2022. aastal võideti Lõuna-Ameerika superkarikas Recopa Sudamericana. 2014. aastast on klubi kodustaadion Allianz Parque, mis mahutab 43 713 pealtvaatajat. Aastatel 2010–2014 peeti kodumänge Estádio do Pacaembul. Enne seda oli klubi kodustaadion pikka aega Estádio Palestra Itália, mis lammutati 2010. aastal. Palmeirase suurim rivaal on Corinthians. Kahe klubi vahelised derbimängud on tuntud nimega Derby Paulista, mida peetakse São Paulo osariigi kõige tulisemaks derbimänguks. Kaks teist suurt rivaali on São Paulo ja Santos. Klubi maskotid on roheline papagoi ja siga. 1960. aastatel hakkasid Palmeirase suurima rivaali Corinthianse toetajad Palmeirase meeskonda pilkavalt "seaks" kutsuma (portugali keeles porco; selle sõnaga pilgati São Paulos elavaid itaallasi) ning nende eeskujul hakkasid toimima ka teiste klubide toetajad. Palmeirasel on Brasiilias umbes 18 miljonit toetajat. Palmeirase jalgpallinaiskond mängib Brasiilia naiste kõrgliigas Brasileirão Feminino ja korvpallimeeskond Brasiilia kõrgliigas Novo Basquete Brasil. Seisuga 7. juuli 2023 Märkus: Lipud näitavad rahvuskoondist vastavalt FIFA reeglitele. Mängijatel võib olla aga mitu kodakondsust. Rahvusvahelised Copa Libertadores (3): 1999, 2020, 2021 Recopa Sudamericana (1): 2022 Copa Mercosur (1): 1998 Copa Rio (1): 1951 Trofeo Ramón de Carranza (3): 1969, 1974, 1975 Üleriigilised Campeonato Brasileiro Série A (11): 1960, 1967 (Torneio Roberto Gomes Pedrosa), 1967 (Taça Brasil), 1969, 1972, 1973, 1993, 1994, 2016, 2018, 2022 Campeonato Brasileiro Série B (2): 2003, 2013 Copa do Brasil (4): 1998, 2012, 2015, 2020 Supercopa do Brasil (1): 2023 Copa dos Campeões (1): 2000 Osariigilised Campeonato Paulista (25): 1920, 1926, 1926 (teine hooaeg), 1927, 1932, 1933, 1934, 1936, 1938, 1940, 1942, 1944, 1947, 1950, 1959, 1963, 1966, 1972, 1974, 1976, 1993, 1994, 1996, 2008, 2020, 2022, 2023 ... Vanderlei Luxemburgo (2002) Paulo César Gusmão (2002) Flávio Murtosa (2002) Levir Culpi (2002) Jair Picerni (2003–2004) Estevam Soares (2004–2005) Candinho (2005) Paulo Bonamigo (2005) Émerson Leão (2005–2006) Tite (2006) Jair Picerni (2006) Caio Júnior (2006–2007) Vanderlei Luxemburgo (2008–2009) Muricy Ramalho (2009–2010) Antônio Carlos Zago (2010) Luiz Felipe Scolari (2010–2012) Gilson Kleina (2012–2014) Ricardo Gareca (2014) Dorival Júnior (2014) Oswaldo de Oliveira (2015) Marcelo Oliveira (2015–2016) Cuca (2016) Eduardo Baptista (2016–2017) Cuca (2017) Roger (2018) Luiz Felipe Scolari (2018–2019) Mano Menezes (2019) Vanderlei Luxemburgo (2019–2020) Abel Ferreira (2020–) Enim mänge klubi meeskonnas – Ademir da Guia (901 mängu aastatel 1961–1977) Enim väravaid klubi meeskonnas – Heitor (327 väravat aastatel 1916–1931) "Elenco de Futebol Profissional" (portugali). Vaadatud 29. aprillil 2016. Ametlik koduleht